కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మళ్లీ బ్యాట్ పట్టనున్న డేవిడ్ వార్నర్..
బాట్ ట్యాంపరింగ్ వివాదం కారణంగా ఏడాది నిషేధం వేటు ఎదుర్కొంటున్న ఆసీస్ ఆటగాడు డేవిడ్ వార్నర్ తిరిగి మైదానంలో అడుగుపెట్టనున్నాడు.
Samayam Telugu | Updated:
May 17, 2018, 05:36PM IST
మళ్లీ బ్యాట్ పట్టనున్న డేవిడ్ వార్నర్..
ఆసీస్ మాజీ వైస్ కెప్టెన్ డేవిడ్ వార్నర్ తిరిగి బ్యాట్ పట్టనున్నాడు. సిడ్నీకి చెందిన రాండ్‌విక్ పీటర్‌షమ్ తరఫున క్లబ్ క్రికెట్ ఆడనున్నాడు. బాల్ ట్యాంపరింగ్ వివాదం కారణంగా ఏడాదిపాటు అంతర్జాతీయ క్రికెట్ ఆడకుండా క్రికెట్ ఆస్ట్రేలియా నిషేధం విధించింది. కానీ క్లబ్ స్థాయిలో క్రికెట్ ఆడేందుకు అనుమతి ఇచ్చింది. దీంతో వార్నర్ మళ్లీ మైదానంలో అడుగు పెట్టనున్నాడు.
ఈ సీజన్లో వార్నర్ తమ క్లబ్ తరఫున తొలి మూడు లేదా నాలుగు మ్యాచ్‌లు ఆడతాడని రాండ్‌విక్ క్లబ్ ప్రెసిడెంట్ మైక్ వైట్‌నీ తెలిపాడు. ‘‘రెండో ప్రపంచ యుద్ధం తర్వాత ఆస్ట్రేలియా తరఫున క్రికెట్ ఆడిన గొప్ప ఆటగాళ్లలో వార్నర్ ఒకడు. అతడు మా క్లబ్ తరఫున క్రికెట్ ఆడనుండటం ఆనందంగా ఉంద’’ని మైక్ చెప్పాడు.
సౌతాఫ్రికాతో జరిగిన మూడో టెస్ట్ సందర్భంగా వార్నర్ బాల్ ట్యాంపరింగ్ వ్యూహం రచించాడు. దాన్ని బాన్‌క్రాఫ్ట్ అమల్లో పెట్టగా.. ఆ విషయం తెలిసినప్పటికీ కెప్టెన్ స్మిత్ వారించలేదు. దీంతో బాన్‌క్రాఫ్ట్‌పై 9 నెలలు నిషేధం వేటు వేసిన ఆస్ట్రేలియా క్రికెట్ బోర్డు.. వార్నర్, స్మిత్‌లపై ఏడాది నిషేధం విధించింది. ఈ ముగ్గురు ఆటగాళ్ల నిషేధం గడువు పూర్తయ్యాక.. వారిని తిరిగి జట్టులోకి చేర్చుకుంటామని ఆసీస్ కొత్త కోచ్ జస్టిన్ లాంగర్ ఇటీవలే ప్రకటించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.